پۆرناک
پۆرناک گوندێکە، کەوتووەتە گوندستانی زەنگەبار، ناوچەی ناوەندی شارستانی پۆلدەشت، شارستانی پۆلدەشت، پارێزگای ئازەربایجانی ڕۆژاوا، ڕۆژھەڵاتی کوردستان.
(٥٠) ساڵ لە مەوپێش ئەم گوندە یەکێک بوو لە گوندە بازرگانیەکانی ھەرێمەکە و لەڕووی بەرھەم ھێنانی لۆکە و دانەوێڵە بەرھەمیان زۆر بوو کە دەنێردرا بۆ شارەکان و ووڵاتانی دراوسێ، ئەم گوندە خاوەنی مێژوویەکی دەوڵەمەندە و وە کەسایەتی گەورەی تیا ھەڵکەوتووە، دانیشتوانە ئازەرییەکەی لە ووڵاتی تورکیاوە ھاتوون. ئەم گوندە لە چوار گەڕەک پێکھاتووە (گەڕەکی حاجی ڕەزا و گەڕەکی خواروو و گەڕەکی دیک و گەڕەکی مزگەوتی قابانی.

ناو

جوگرافیا 

پۆرناک لە باکوور ھاوسنوورە لەگەڵ گوندی مورادلوی خواروو و لە باشوور لەگەڵ گوندی تەپەباشی پۆرناک و لە ڕۆژھەڵات 
لەگەڵ گوندی پەناھکەندی لە ڕۆژاوا لەگەڵ گوندی ئاغامیرکەندی.

کار 
 زۆرینەی دانیشتوانی ئەم گوندە بە کشتوکاڵەوە خەریکن.
 ھەندێک لەدانیشتوانی ئەم گوندە بە ئاژەڵدارییەوە سەرقاڵن.

بەرھەمی کشتوکاڵی 
بەتایبەت لە وەرزی ھاویندا بەرھەمەکانی گەنم و جۆ و گەنمەشامی و چەوەندەری شەکر و وێنجەی ھەیە بەڵام خاوەنی کێڵگەی زۆر گەورەیە لە گەنم و گەنمەشامی.

شوێنی مێژوویی 
شوێنی دێرینی ئەم گوندە لە مزگەوتی گوندەکەو گەرماوەکەی کە دەگەڕێتەوە بۆ سەردەمی قاجارەکان.

ناوەندی خوێندن 
لەم گوندەدا خوێندن ھەتا قۆناغی ئامادەییە، لە قۆناغی سەرەتاییدا کچ و کوڕ تێکەڵە بەڵام دوای ئەوە ئەبێت کچان بۆ خوێندن بچنە گوندی ئۆروج محەمەدکەندی.

ناوەندی تەندروستی 
لەم گوندەدا بینای نەخۆشخانە ھەیە لەگەڵ نۆڕینگە و لە گوندەکانی چواردەورەوە خەڵکی دین بۆ چارەسەر.

دانیشتوان 

 بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٥٩٩) کەس و (١٥٠) خێزان بووە.
 پێکھاتەی دانیشتوانی ئەم گوندە لە ھەردوو نەتەوەی ئازەری و کوردەکانن.
 بە ھەردوو زمانی ئازەری و کوردی (کرمانجی) دەدوێن.

ئەمانەش ببینە 

 پێڕستی گوندەکانی پۆلدەشت

پەراوێزەکان 

شارستانی پۆلدەشت
پۆلدەشت
پۆلدەشت
گوندەکانی شارستانی پۆلدەشت
گوندەکانی ڕۆژھەڵاتی کوردستان